open-index/open-wikipedia-markdown huggingface dataset:
Energy Future Holdings

** Energy Future Holdings ** on sähköntuotanto ja jakeluyritys Teksasissa Dallasissa Yhdysvalloissa. 

## Omistukset

Energy Future Holdings omistaa Yhdysvalloissa energiayritykset TXU Energy, Oncor ja Luminant. Vuonna 2007 45 mrd. $:n kauppa oli aikanaan historian suurin yksityinen yrityksen velkaosto (a $45 billion deal that was the largest leveraged buyout in history at the time), jonka tekivät kolme investointirahoittajayritystä: Kohlberg Kravis Roberts, TPG Capital (ennen: Texas Pacific Group) ja Goldman Sachs.

## Historia
Energy Future Holdings, ennen TXU Corporation (TXU), perustettiin Texasin sähköntuotantoon 1882. Vuonna 1912 TXU:n edeltäjä, Texas Power & Light Company syntyi 13 sähköyrityksen sulautumisesta.

## Tuulivoima ja ydinvoima
Uusi yritys mainosti strategiakseen hiilivoimaa korvaamaan tuulivoiman ja ydinvoiman. Energy Future Holdings haki ja sai ydinenergialuvan ennen Subprime-kriisiä. Se on ainoa tai harvoja haettuja lupia Tšernobylin ydinonnettomuuden jälkeen Yhdysvalloissa. Omistajista ainakin Goldman Sachs oli rahoitusvaikeuksissa Subrime -kriisissä 2008. Subprime kriisin yksi syy oli, että investointipankit mukaan lukien ainakin Goldman Sachs myönsivät roskalainoja huomioimatta talousriskejä. Se johti 30-lukua vastaavaan maailmanlaajuiseen lamaan. Amerikkalaisilla yrityksellä on vastuu ydinonnettomuuden ympäristö- ja talousriskeistä koko ydinvoimalan toiminnan ajan.

## Suomi
Kemijoki Oy (Rovakaira Oy, Rovaniemen Energia, Koillis-Lapin Sähkö Oy, Tornionlaakson Sähkö Oy, Muonion Sähkö osuuskunta ja Enontekiön Sähkö Oy)  myi 350 GWh Pohjois-Suomen vesivoiman tuotantokapasiteettia yhdysvaltalaiselle TXU Nordic Energy:lle 1.11.2001. TXU:n tiedotteen mukaan sillä oli jo aiemmin yhteisomistusta suomalaisen PVO:n kanssa.

## Lähteet
Suzuki LT

**Suzuki LT** on japanilaisen Suzukin valmistama 50-kuutioinen 2-tahtinen mönkijä, jota on tehty vuosikymmenien ajan. Suzuki LT:ssä on takana mekaaninen jarru. Siinä ei ole tasauspyörästöä ja se on takavetoinen.
Let’s Talk About Love (Céline Dion)

***Let’s Talk About Love*** on Céline Dionin 18. marraskuuta 1997 julkaisema albumi. Albumi on laulajan viides studioalbumi. Albumi pääsi listaykköseksi ympäri maailmaa. Albumia on myyty yli 31 miljoonaa kappaletta. Euroopassa albumia on myytiin vuoteen 2003 mennessä kymmenen miljoonaa kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#
Mykolas Sleževičius

**Mykolas Sleževičius** (21. helmikuuta 1882 Raseiniai – 11. marraskuuta 1939 Kaunas) oli liettualainen poliitikko, lakimies ja toimittaja. Hän toimi Liettuan pääministerinä kolme kertaa (1918–1919, 1919, 1926).

## Varhainen elämä
Vuonna 1901 Sleževičius valmistui jelgavalaisesta lukiosta, minkä jälkeen hän opiskeli lakia Odessan yliopistossa. Hän oli mukana Venäjän vuoden 1905 vallankumouksen mielenosoituksissa. Hän palasi takaisin Liettuaan ja liittyi Liettuan demokraattiseen puolueeseen 1907, kun hän sai oikeustieteellisen tutkinnon.

Seuraavan viiden vuoden ajan hän työskenteli *Lietuvos ūkininkasin* (1907–1912) ja *Lietuvos žiniosin* (1910–1912) päätoimittajana. Myöhemmin hän toimi lakimiehenä. Saksan miehitettyä Liettuan vuonna 1915 Sleževičius pakeni Venäjälle. 

## Poliittinen ura
Vuonna 1917 Sleževičius erotettiin Liettuan sosialistisesta talonpoikien puolueesta. Myöhemmin hänestä tuli vaikutusvaltainen jäsen Liettuan sosialistisessa demokraattisessa puolueessa.  Samana vuonna hänet nimitettiin Venäjän Liettuan korkeimman neuvoston varapuheenjohtajaksi. Myöhemmin hän nousi neuvoston puheenjohtajaksi. Vuonna 1918 bolševikit vangitsivat hänet Voronežissa. Myöhemmin hänet vapautettiin ja palautettiin itsenäistyneeseen Liettuaan.

Liettuan ensimmäisen pääministerin Augustinas Voldemarasin hallituksen kaaduttua Sleževičius toimi pääministerinä 26. joulukuuta 1918 – 12. maaliskuuta 1919. Kuukautta myöhemmin hän toimi uudelleen pääministerinä 12. huhtikuuta–7. lokakuuta 1919. Hallituksen jäsenet koostuivat suurimmalta osin Liettuan puolustusvoimien jäsenistä, sillä Sleževičius halusi pienentää puolalaisen nationalistisen järjestön, Puolan armeijajärjestön uhkaa. Kyseisen järjestön tavoitteena oli liittää Liettua Puolaan.

Vuonna 1920 Puola-Liettuan sodan jälkeen Sleževičius valittiin Liettuan puolustuskomitean puheenjohtajaksi. 15. heinäkuuta 1926 hänestä tuli kolmannen kerran pääministeri. 17. joulukuuta samana vuonna hallitus kaatui vallankaappauksessa. 

Vuoden 1927 jälkeen Sleževičius toimi monien eri järjestöjen asianajajana ja Liettuan asianajajajärjestön puheenjohtajana.

## Lähteet

## Aiheesta muualla
*Elämäkerta parlamentin sivulla
DC Showcase: The Spectre

**DC Showcase: The Spectre** on helmikuussa 2010 suoraan DVD:lle julkaistu lyhyt animaatioelokuva. Se perustuu DC Comicsin sarjakuvahahmo Aaveeseen. Elokuvan käsikirjoitti Steve Niles ja ohjasi Joaquim Dos Santos.

Elokuva on ensimmäinen DC Entertainmentin ja Warner Bros. Animationin tuottamista DC Showcase -projektin lyhytelokuvista. Se julkaistiin elokuvan *[[Justice League: Crisis on Two Earths]]* DVD:n bonusmateriaalina.

## Juoni

Aimee Brennerin isä Foster Brenner murhataan kotonaan aikapommin seurauksena. Poliisi Jim Corrigan päättää tutkia tapausta vaikka hänen ei kuuluisi osallistua murhatutkimuksiin. Tutkimusten aikana Corrigan selvittää yhden murhaan osallistuneista olevan erikoistehosteiden parissa työskentelevä mies. Toinen epäillynkohde on stunttimies Peter McCoy, joka on pakenemassa rahojen kanssa. Molemmille rikollisille Aaveena esiintyvä Corrigan tappaa molemmat miehet ja saa samalla selville johtolangan myötä kolmannen osallisen Foster Brennerin murhaan. Saavuttuaan Aimee Brennerin luokse nainen yrittää houkutella entisen rakastajansa Corriganin rahojen kera lähtemään muualle. Corrigan ei kuitenkaan suostu ja kertoo tietävänsä naisen osallistuneen isänsä murhaan. Aimee yrittää ampua Corriganin, mutta kauhistuu huomatessaan etteivät luodit tehoa mieheen. Loppujen lopuksi Corrigan muuttuu Aaveeksi ja tapattaa Aimeen tämän rahoilla, jotka viiltelevät naisen.

## Äänirooleissa

## Lähteet
Tampere Open

**Tampere Open** on Tampereella vuodesta 1982 pelattu tenniksen ATP Challenger -turnaus. Viralliselta nimeltään se on Aamulehti Tampere Open. Palkintosummat ovat miehillä 50 000 Yhdysvaltain dollaria ja naisilla 15 000 dollaria. Tampere Open pelattiin ensimmäisen kerran Pyynikin tenniskentällä vuonna 1982, ja sen järjestämisestä vastasi Timo Salmi vuoteen 2006 saakka. Vuodesta 2007 lähtien turnauksen järjestelyistä vastasi Tampere Open Oy ja turnaus pelattiin Tampereen Tenniskeskuksessa. Samalla sen kilpailujohtajana aloitti Veli Paloheimo. Vuonna 2015 Tampere Open Oy siirtyi Tampereen Tennisseuran omistukseen.

Turnaus pelataan heinä-elokuun vaihteessa. Ottelut on pelattu alusta asti ulkona massakentällä. Vuodesta 2007 Tampere Openissa on pelattu myös naisten ITF-turnaus. Vuonna 2019 naisten turnaus pelattiin sisäkentillä.

Turnaus on pisimpään yhtäjaksoisesti Euroopassa järjestetty Challenger-turnaus.
## Turnausvoittajat

### Miesten kaksinpeli

### Naisten kaksinpeli

## Lähteet

## Aiheesta muualla
*Viralliset kotisivut
Virkby skola

**Virkby skola** on Lohjalla sijaitseva ruotsinkielinen alakoulu. Koulussa on luokat 1–6 kolmessa perusopetusryhmässä, joissa yhteensä on 59 oppilasta.

Koulu perustettiin vuonna 1908 nimellä Virkby svenska folkskola. Vuonna 1936 koulussa oli yhteensä 144 oppilasta.

## Lähteet
Grand Theft Auto Advance

**Grand Theft Auto Advance** on Digital Eclipsen kehittämä ja Rockstar Gamesin julkaisema *[[Grand Theft Auto (pelisarja)|Grand Theft Auto]]* -pelisarjan osa, joka julkaistiin vuonna 2004 Game Boy Advancelle. 

Peli sijoittuu *[[Grand Theft Auto III|Grand Theft Auto III:n]]* Liberty Cityyn. Peli kuitenkin käyttää aiemmista osista tuttua ylhäältäpäin kuvattua näkymää toisin kuin kolmannessa osassa esiteltyä 3D-grafiikkaa.

*Grand Theft Auto Advance* jäi myynneissä muista *Grand Theft Auto* -peleistä jälkeen, eivätkä kriitikot sitä juurikaan kehuneet.

## Lähteet

## Aiheesta muualla
*
Kaki Hunter

**Katherine Susan Hunter** (s. 6. marraskuuta 1955 Topanga Canyon, Kalifornia) on yhdysvaltalainen arkkitehti ja kirjailija, sekä entinen näyttelijä.

Hunter tuli tunnetuksi näyttelijänä elokuvasta *[[Kuuma nuoriso]]* (Porky’s, 1982), sekä sen jatko-osista *[[Villit fiftarit – Porky’s II]]* (1983) ja *[[Porkyn kosto]]* (1985). Näyttelemisen hän lopetti vuoden 1991 jälkeen ja on sittemmin työskennellyt Moabissa, Utahissa arkkitehtuuriyhtiönsä OK OK OK Productions parissa.

## Lähteet
Enrique Vera

**Enrique Daniel Vera Torres** (s. 10. maaliskuuta 1979 Asunción, Paraguay) on paraguaylainen jalkapalloilija. Hän edusti urallaan useita seuroja, joista pisimpään ecuadorilaista LDU Quitoa. Hän oli pelipaikaltaan puolustava keskikenttäpelaaja.

Vera pelasi Paraguayn maajoukkueessa 52 ottelua ja teki niissä neljä maalia vuosina 2007–2011.

## Lähteet

## Aiheesta muualla
* Tilastot National Football Teams -sivustolla
Manly Beach

**Manly Beach** on uimaranta Australiassa Sydneyn Northern Beachesin aueella. Se on suosittu turistikohde. Rannan kolme osaa pohjoisesta etelään ovat Queenscliff, Pohjois-Steyne ja Etelä-Steyne. Rannan maisemaa hallitsevat norfolkinaraukariat.

Kapteeni Arthur Phillip antoi vuonna 1788 paikalle nimen *Manly Cove*, sillä hänen mielestään paikalliset aboriginaalit olivat erityisen miehekkäitä.

Manlyn kaupunginosaan on lauttayhteys Sydneyn Circular Quayltä. Seitsemän meripeninkulman mittainen matka kestää lautalla noin 30 minuuttia.

## Katso myös
*Sydneyn rannat

## Lähteet

## Aiheesta muualla
Esko Aho (laulaja)

**Esko Aho**, oikealta nimeltään **Esko Rönkkö**, on suomalainen levylaulaja, joka teki yhden pitkäsoiton JP-musiikille vuonna 1987. Rönkkö asui vuonna 2010 Iisalmessa.

## Diskografia
* Esko Aho (JP-musiikki 1987)

## Lähteet
* Levy: Jarmo Jylhä lauluntekijä levytyksiä vuosilta 1968–2010 levykansi

## Aiheesta muualla
* Kotisivut 
*
Pranas Dovydaitis

**Pranas Dovydaitis** (2. joulukuuta 1886 Runkiai – 4. marraskuuta 1942 Jekaterinburg) oli liettualainen poliitikko, opettaja, toimittaja ja ensyklopedisti. Hän toimi Liettuan pääministerinä noin kuukauden verran vuonna 1919.

## Lähteet
*Sužiedėlis, Simas: Encyclopedia Lituanica II: 101–103.
Karhulan Hovi

**Karhulan Hovi** eli **Karhulan kartano** on Kotkan Karhulassa Kymijoen varrella sijaitseva kartanomainen rakennus. Sen rakennustyöt alkoivat vuonna 1887, ja sen suunnitteli arkkitehti Ricardo Björnberg.

## Historia
Nykyisen Karhulan Hovin paikalla oli alkujaan maalaistalo, joka oli 1600- ja 1700-luvuilla haminalaisten kauppiaiden omistuksessa. 1800-luvun puolivälissä omistajasukuina olivat Nordmannit ja Londénit. 1873 tila päätyi Knut Hjalmar Casselille, joka toimi kuninkaallisen hovimarsalkanviraston sihteerinä ja oli naimisissa varakkaan loviisalaisen Adelina Sundmanin kanssa. Vuonna 1874 Cassel perusti Karhulaan kaksiraamisen höyrysahan, joka teki konkurssin vuonna 1881 ja päätyi William Ruthin omistukseen. Vuonna 1888 hän meni naimisiin Fanny Standertskjöldin kanssa.

Nykyistä rakennusta alettiin rakentaa 1887, ja se valmistui 1892. Kivisen rakennuksen arkkitehtuuri edustaa uusrenessanssia ja gotiikkaa, ja se jäljittelee ranskalaista aatelislinnaa. Hovin pinta-ala on 917&nbsp;m² ja huoneita on 30. Nuori patruunatar halusi Karhulan Hovin muistuttavan mahdollisimman paljon Karlbergin kartanoa, jonka omisti hänen veljensä Hugo Standertskjöld.

William Ruthin kuoltua 1913 perustettiin Fanny ja William Ruthin lahjoitusrahasto, joka oli tarkoitettu käytettäväksi Suomen pienviljelijöiden hyväksi. A. Ahlström Oy osti Karhula Oy:n tehtaat 1915 ja Hovi oli osana kauppaa. 

Ahlströmiin fuusioidun Karhula Oy:n toimitusjohtajat ja isännöitsijät asuivat talossa vuoteen 1966, minkä jälkeen taloa on käytetty edustustilana. Rakennuksessa on toiminut myös Next Hotel Karhulan Hovi. Kartanon alueella toimii nyt Kartanohotelli Karhulan Hovi, jota operoi kotkalaisen perheyrityksen omistama Kotkan Saaret Oy.

Karhulan Hovin vierastalo tuhoutui tulipalossa 20.3.2025. Rakennus oli majoituskäytössä, mutta palon aikana sen sisällä ei ollut ihmisiä.

## Lähteet
Mouhamadou Dabo

**Mouhamadou Dabo** (s. 28. marraskuuta 1986 Dakar, Senegal) on ranskalais-senegalilainen jalkapalloilija. Hän edustaa ranskalaista Olympique Lyonnaisia ja on pelipaikaltaan oikea laitapuolustaja.

## Seurajoukkueura
Dabo aloitti peliuransa vuonna 1999 Yeggosta, josta hän siirtyi 14-vuotiaana Ranskan pääsarjaseura Saint-Étiennen junioriakatemiaan. Hän teki ensiesiintymisensä edustusjoukkueessa kesällä 2004. Hänen sopimuksensa joukkueen kanssa päättyi 30. kesäkuuta 2010, jonka jälkeen hän liittyi espanjalaisseura Sevillaan nelivuotisella sopimuksella.

## Maajoukkueura
Dabo kutsuttiin ensimmäisen kerran Ranskan maajoukkueeseen 11. helmikuuta 2009 pelattuun ystävyysotteluun Argentiinaa vastaan. Hän ei kuitenkaan päässyt ottelun aikana kentälle ja näin ensiesiintyminen maajoukkuepaidassa jäi toistaiseksi tekemättä.

## Aiheesta muualla
* Esittely ja tilastot worldfootball.net-sivustolla
Eila Kaustia

**Eila Kaustia** (o.s. Koskinen, myös Koskinen-Krusberg, 7. kesäkuuta 1913 Hämeenlinna – 26. toukokuuta 1996 Helsinki) oli kirjailija ja kuvittaja. Käytyään keskikoulun hän opiskeli Ateneumissa ja Taideteollisen keskuskoulun graafisella osastolla 1932–1935. Hän oli töissä Yhtyneet Kuvalehdet Oy:ssä ja Otavalla 30 vuotta. Hän on tehnyt paljon kuvituksia eri julkaisuihin, muun muassa Otavan julkaisemaan Joulupähkinöitä-lehteen 1942–1943. Vuonna 1965 hän jäi vapaaksi kirjailijaksi. Hänen esikoisteoksensa oli Sininen tori, 1951 ja viimeinen, yhdestoista teos oli runokokoelma Aikamerkki, 1981. Hän on tehnyt myös yhteensä ehkä kymmenkunta postikorttia, esimerkiksi Seura-lehdelle. Hän signeerasi työnsä E–K.

## Teoksia
* *Aapisloru*. WSOY 1967
* *Pikku aurinko : lapsiaiheisia novelleja*. WSOY 1967
* *Konkeli* ; tekijän kuvittama. WSOY 1969
* *Tapaus tien vierellä*. WSOY 1970
* *Silmissä liekit*. WSOY 1973
* *Kullanruskea* : runoja. WSOY 1976
* *Talvimeri* : runoja. WSOY 1978
* *Aikamerkki*. Kirjapaja, Helsinki 1983
* *Kaukana, lähestymässä* : runoja. WSOY 1991
* *Giacometti : runoja tervehdyksenä ystäville 7.6.1993*. WSOY 1993
* *Maailmaa joka oli : valitut runot 1973-1993* ; toimittanut Helena Anhava. WSOY 1998

## Lähteet
* Teuvo Termonen: Suomalaista postikorttitaidetta, osa 4 s. 55, Suomen Postikorttiyhdistys Apollo 2006,  
* Uusia ääniä/Jouni Tossavainen

### Viitteet
Waldo Ponce

**Waldo Alonso Ponce Carrizo** (s. 4. joulukuuta 1982 Los Andes, Chile) on chileläinen jalkapalloilija. Seuratasolla hän edusti pisimpään kotimaansa Universidad Chileä mutta pelasi myös Saksassa, Argentiinassa, Espanjassa ja Meksikossa. Hän oli pelipaikaltaan keskuspuolustaja.

Ponce aloitti ammattilaisuransa vuonna 2001 Universidad Chilestä, jossa hän pelasi vuoteen 2007 asti. Kauden 2003–2004 hän pelasi lainalla saksalaisessa Wolfsburgissa. Pelattuaan kauden 2008–2009 argentiinalaisessa Vélez Sarsfieldissä hän palasi kotimaahansa ja siirtyi Universidad Católicaan.

Ponce teki ensiesiintymisensä Chilen maajoukkueessa vuonna 2004. Hän oli maajoukkueen mukana vuoden 2010 MM-kilpailuissa. Kaikkiaan hän pelasi 42 maaottelua ja teki niissä neljä maalia. Viimeisen maaottelunsa hän pelasi vuonna 2011.

## Lähteet

## Aiheesta muualla
* Tilastot National Football Teams -sivustolla
Jamie Chung

**Jamie Jilynn Chung** (s. 10. huhtikuuta 1983 San Francisco, Kalifornia) on yhdysvaltalainen näyttelijä, bloggari ja entinen televisiopersoona. Hän tuli tunnetuksi Music Television -kanavan tositelevisiosarjassa *[[The Real World: San Diego]]* ja vuonna 2005 kilpailijana *The Real Worldin* spin-off-sarjassa *Real World/Road Rules Challenge: The Inferno II*. Myöhemmin Chung siirtyi näyttelemiseen ja on tehnyt useita rooleja elokuvissa, kuten *[[Voitte suudella sulhasta]]*, *[[Sorority Row]]* ja *[[Kauhea kankkunen 3]]*.

## Nuoruus
Chung syntyi ja varttui San Franciscossa. Hän on toisen polven korealais-amerikkalainen. Chungin vanhemmat muuttivat Yhdysvaltoihin vuonna 1980 ja omistivat hampurilaisravintolan. Chung valmistui Kalifornian yliopistosta Riversidessa vuonna 2005.

## Yksityiselämä
Chung ja Bryan Greenberg alkoivat seurustella vuoden 2012 alkupuolella ja he menivät kihloihin joulukuussa 2013. Lokakuussa 2015 pari meni naimisiin Halloween-juhlan aikana Santa Barbarassa.

## Filmografia

## Lähteet

## Aiheesta muualla

* Virallinen sivusto
* 
*
Muxlim

**Muxlim** oli internetissä toiminut marraskuussa 2006 avattu yhteisöpalvelu. Sen kohderyhmänä olivat islamilaista elämäntapaa viettävät muslimit, jotka haluavat käyttää sosiaalista mediaa. Sivusto sisälsi videoita, blogeja, mielipidekyselyitä ja kuvia. Sivuston itsensä mukaan se oli maailman suurin muslimien elämäntapasivusto. Portaali perustui Mohamed el-Fatatryn aiemmin perustamille sivustoille, jotka yhdistettiin yhdeksi.

Muxlimin perustivat vuonna 2006 Suomen egyptiläinen Mohamed el-Fatatry ja Pietari Päivänen. Myöhemmin Päivänen jättäytyi pois yrityksestä. Yrityksen omistusosuus jakautui vuonna 2010 siten, että El-Fatatry omisti lähes puolet yrityksestä ja muita osakkeenomistaja on 14. Suomalaiset omistivat yrityksestä kolmanneksen.

Yritys sai vuoden 2009 Tasavallan presidentin kansainvälistymispalkinnon. Palkinto ojennettiin 2. helmikuuta 2010.  Palvelun todelliset kävijämäärät olivat alle 200&nbsp;000 viikossa, vaikka julkisuudessa pidettiin yllä mielikuvaa kymmenistä miljoonista kävijöistä.

Kun sosiaalinen verkosto ei kehitynyt suunnitellusti, yhtiö siirsi painopisteen tarjoamaan markkinointi-gateway-palveluita maailman muslimien kuluttajamarkkinoille käyttäen Muxlim.com sen laukaisualustana markkinoindessa viestejä globaaleilta yrityksiltä.

Neljän ensimmäisen toimintavuotensa aikana yhtiön tappiot olivat yli kaksi miljoonaa euroa, ja sillä oli mainosten ja konsulttipalvelujen tuottamia tuloja 82&nbsp;000 euroa. Toimintaa pyöritettiin pääomasijoittajien varoilla. Tekesin kautta sivusto sai runsaat 400&nbsp;000 euroa. Rite-Venturesin mukaan Muxlim-sijoituksen arvo on maaliskuussa 2012 nolla euroa.

Muxlim-sivusto katosi verkosta helmikuussa 2012. Yrityksen viimeisimmän, vuodelta 2010 olevan tilinpäätöksen mukaan liikevaihtoa kertyi noin 46&nbsp;000 euroa. Liiketappio oli siihen verrattuna moninkertainen eli noin 865&nbsp;000 euroa. Vuodelta 2009 tappiota kertyi 700&nbsp;000 euroa.

El-Fatatry on vaitonainen sivuston lopettamisesta mutta kertoo asiasta enemmän tekeillä olevassa kirjassa. Sivuston tilalle on tulossa uusi samalle käyttäjäkunnalle suunnattu sivusto. David J. Cordin tekemä kirja ilmestyy Schildt & Söderströmin kustantamana huhtikuussa 2012.

Turkissa on aloittanut toimintansa vastaavanlainen verkkosivusto Salamworld, jonka epäillään ostaneen Muxlimin. Sen johto kuitenkin kiistää oston.

Heinäkuussa 2014 Muxlim Oy asetettiin konkurssiin kaksi vuotta itse sivuston sulkemisen jälkeen. 

## Lähteet
A-Train

**A-Train** () on japanilainen strategiapelien sarja. Sarja tunnetaan myös nimillä *Take the A-Train*.

Pelit on kehittänyt Artdink. Sarjan ensimmäinen osa on julkaistu on vuonna 1985.

Sarjan pelejä on julkaissut pohjois-amerikassa ja euroopassa Maxis ja Ocean Software sekä Degica.

Degica on julkaisijana Steam-palvelussa olevalle *A-Train 9 V4.0* versiolle.

## Pelaaminen

Peleissä on junasimulaattorin lisäksi kaupunginrakennusta ja taloudenhallintaa.

## Pelit
* A-Train (1985)
** FM-7, NEC PC-8801, NEC PC-9801, Sharp X1 Turbo, Sharp MZ-2500, Famicom, MSX2
** myöhemmin julkaistu uudelleen Windowsille
* A-Train II (1988)
** NEC PC-9801, Sharp X68000
** julkaistu myös nimellä *Railroad Empire*
* A-Train III (1990)
** NEC PC-9801, FM Towns Marty, Sharp X68000, PC Engine
** pohjois-amerikassa julkaissut Maxis, 1992, käännökset MS-DOS, Amiga ja Macintosh -alustoille
** myös *A.III. Map Construction* tai *A-Train Construction Set* kartta/kenttäeditori
* MD A-Train
* A-Train IV (1993)
** NEC PC-9801, FM Towns Marty, Windows
* A-Train 5 (1996)
** Windowsille, PowerVR 3D-tuki
* A-Train Z (1999)
** PlayStation ja PlayStation Portable
* A-Train 6 (2000)
** yksi PlayStation 2:n julkaisunimikkeistä
* A-Train 2001 (2001, 2002)
** PlayStation 2 julkaisu, tuki PS2:n *Expansion Bay* kiintolevylaajennukselle
* A-Train The 21st Century (2003)
** Windows-julkaisu *A-Train 2001* versiosta
* A-Train i
** DoCoMon puhelimissa julkaistu versio (kuukausimaksullinen), Hudson Softin kehittämä
* A-Train 7 (2005)
** julkaistu Windowsille
* A-Train EZ (2006)
** kuten *A-Train i*, julkaistu matkapuhelimille
* A-Train HX (2006)
** Xbox 360 konsolille julkaistu versio
* A-Train 8 (2008)
** julkaistu Steam-palvelussa Microsoft Windows-alustalle
* A-Train DS (2009)
** Nintendo DS:lle julkaistu versio
* A-Train 9 (2010)
** julkaistu vuonna 2010 japanissa, 2015 Steam-palvelussa Microsoft Windows-alustalle
* A-Train 3D (2011)
** Nintendo 3DS julkaisu

## Arvioita
The One -lehden arvostelussa vuonna 1994 Amiga-versio (*A-Train III*) sai arvosanaksi 90%.

Amiga Format -lehden arvostelussa vuonna 1993 Amiga-versio (*A-Train III*) sai arvosanaksi 84%.

## Aiheesta muualla
* Pelisarja Mobygamesissä 
* Kehittäjän verkkosivut 

## Lähteet
Red Lake

**Red Lake** voi viitata seuraaviin asioihin:

## Järvet

* Red Lake, Minnesota, Yhdysvallat.
* Red Lake, Florida, Yhdysvallat.
* Red Lake, Arizonan ja New Mexicon rajalla, Yhdysvalloissa.
* Red Lake, Wisconsin, Yhdysvallat.
* Red Lake, järvi Ontario, Kanada.

## Paikkoja

* Red Lake, asuinalue Minnesotassa, Yhdysvalloissa.
* Red Lake County, piirikunta Minnesotassa.
* Red Lake Falls, kaupunki Minnesotassa.
* Red Lake Falls Township, kunta Red Lake Countyssä, Minnesotassa.
* Red Lake River, joki Minnesotassa.
* Red Lake, kunta Ontariossa, Kanadassa.

## Muita

* Red Laken verilöyly, vuonna 2005 tapahtunut joukkomurha Minnesotassa, Yhdysvalloissa.
Money for Nothing (Dire Straitsin kappale)

**Money for Nothing** on brittiläisen Dire Straits -yhtyeen kappale ja single vuoden 1985 menestysalbumilta *[[Brothers in Arms (albumi)|Brothers in Arms]]*. Kappale nousi muun muassa Yhdysvaltain Billboard 200 -listan ykköseksi kolmen viikon ajaksi ja voitti Grammyn parhaasta duon tai ryhmän laulusuorituksesta. Sting vierailee kappaleessa laulaen pääasiassa taustoja. 

## Taustaa ja nauhoitus
Kappale sai alkunsa, kun yhtyeen laulaja-kitaristi Mark Knopfler kuuli newyorkilaisessa tavaratalossa asioidessaan työntekijöiden valittavan työstään samalla, kun katsoivat Music Televisionia. Knopfler kirjoitti kappaleen saman tien istuen samojen työntekijöiden esille panemassa keittiönäyttelyssä. Monet laulussa kuultavista fraaseista ovat täsmälleen samoja, jotka Knopfler henkilökunnan suusta kuuli.

”Money for Nothing” äänitettiin Montserratissa. The Police -yhtyeessä kuuluisuuteen noussut Sting oli saarella lomalla ja saapui studioon yhtyeen avuksi. Vastustuksestaan huolimatta hänen nimensä merkittiin kappaleen tekijätietoihin, koska hänen levy-yhtiönsä olisi voinut vaatia kappaleesta tekijänoikeuskorvauksia. Levy-yhtiön mielestä kappale muistutti hyvin paljon Stingin kirjoittamaa The Police -kappaletta ”Don't Stand So Close to Me”.

Kappaleessa on käytetty yhtyeelle epätyypillisen paljon kitarasäroä, mikä saa sen lähentelemään tyylillisesti hard rockia. Yhtye tavoitteli tällä ZZ Top -soundia. Knopfler soitti Gibson Les Paul Junior -kitaraa kytkettynä Laney-vahvistimeen.

## Musiikkivideo
Kappaleen musiikkivideo oli yksi ensimmäisistä, joissa käytettiin tietokoneanimaatiota. Siinä esiintyvillä hahmoilla oli alun perin tarkoitus olla enemmän yksityiskohtia, kuten nappeja paidoissaan, mutta budjetti ei riittänyt tähän. Videon ohjasi Steve Barron, joka on ohjannut myös muun muassa A-ha-yhtyeen ”Take on Me” -kappaleen musiikkivideon.

Videolla esiintyy kaksi muutakin musiikkivideota. Unkarilainen poppibändi Első Emelet ja heidän videonsa *"Állj, Vagy Lövök!"* ("Seis tai ammun!") esiintyy kuvitteellisen bändin "First Floor" videona *"Baby, Baby"* toisessa säestössä (*első emelet* on "ensimmäinen kerros" unkariksi, ja kappaleen levy-yhtiön nimenä on "Magyar Records"). Toinen video on täysin kuvitteellisen "Ian Person Bandin" esittämä *"Sally"*. Ensimmäisen videon kuvitteellinen levy on "Turn Left" ja toisen "Hot Dogs". Toisen videon levy-yhtiö on "Rush Records" ja se kuvattiin Kalastajanlinnakkeessa Budapestissä.

Video palkittiin vuoden 1986 MTV Video Music Awardsissa parhaana musiikkivideona. Se oli myös ensimmäinen video, joka näytettiin MTV Europella. Kyseinen ensimmäinen lähetys tapahtui 1. elokuuta 1987, kuusi vuotta sen jälkeen, kun alkuperäinen MTV oli aloittanut Yhdysvalloissa.

## Kappaleet
**A-puoli**
#
**B-puoli**
#

## Lähteet

## Aiheesta muualla
* Dire Straits - Money For Nothing YouTubessa
Sirppihuurresammalet

**Sirppihuurresammalet** eli **isohuurresammalet** (*Palustriella*) on palmikkosammalten lahkoon kuuluva lehtisammalsuku. Suomessa esiintyy kolme suvun lajia.

## Suomessa esiintyvät sirppihuurresammallajit
* *Palustriella commutata* – kalkkihuurresammal eli isohuurresammal
* *Palustriella decipiens* – pohjanhuurresammal
* *Palustriella falcata* – sirppihuurresammal 

## Elinympäristö
Huurresammalet kasvavat kalkkipitoisissa lähteiköissä. Ne ovat siksi Suomessa harvinaisia.

## Lähteet
Suippuväkäsammalet

**Suippuväkäsammalet** (*Campyliadelphus*) on palmikkosammalten lahkoon kuuluva suku. Suomessa esiintyy kaksi suvun lajia.

## Suomessa esiintyvät suippuväkäsammallajit

* *Campyliadelphus chrysophyllus* – suippuväkäsammal
* *Campyliadelphus elodes* – rantaväkäsammal

## Lähteet
X Factor (1. tuotantokausi)

**[[X Factor (Suomi)|X Factor]]in** ensimmäinen tuotantokausi esitettiin vuonna 2010.

## Yleistä
### Tuomarit
*Linda Lampenius, ryhmät
*Gugi Kokljuschkin, 16-24-vuotiaat
*Renne Korppila, yli 25-vuotiaat
### Juontajat
*Heikki Paasonen, *X Factor*
*Jukka Rossi, *Xtra Factor*

### Katsojaluvut
Ensimmäisen kauden alussa katsojia oli lupaavasti, mutta alun jälkeen katsojaluvut menivät alaspäin. Tämän takia ohjelman sanottiin olevan vuoden 2010 suurin epäonnistuminen. Syynä saattoi luultavasti olla helmikuussa Kanadan Vancouverissa pidetyt talviolympialaiset.

## Jaksot

* Jaksot 4–6 esitettiin samaan aikaan, kun Yle TV2 esitti Vancouverin talviolympialaisia, millä on saattanut olla vaikutusta ohjelman katsojalukujen äkilliseen laskuun.
* Suluissa tuloslähetyksen saama katsojamäärä.

## Lähteet
Sammakonsammalet

**Sammakonsammalet** eli **tammukansammalet** (*Hygroamblystegium*) on palmikkosammalten lahkoon kuuluva lehtisammalsuku. Suomessa esiintyy neljä suvun lajia. Näitä lajeja on joskus pidetty ritvasammalten (*Amblystegium*) sukuun kuuluvina.

## Suomessa esiintyvät sammakonsammallajit
* koskisammakonsammal (koskitammukansammal) (*Hygroamblystegium fluviatile*) (aiempi nimi koskiritvasammal *Amblystegium fluviatile*)
* luhtasammakonsammal (pikkutammukansammal) (*Hygroamblystegium humile*) (aiempi nimi pikkuritvasammal *Amblystegium humile*)
* suippusammakonsammal (suipputammukansammal) (*Hygroamblystegium tenax*) (aiempi nimi suippuritvasammal *Amblystegium tenax*)
* notkosammakonsammal (kalkkitammukansammal) (*Hygroamblystegium varium*) (aiempi nimi kalkkiritvasammal *Amblystegium varium*) 

Suomessa koskisammakonsammalta esiintyy virtavesissä lähes koko maassa. Erittäin uhanalaista suippusammakonsammalta esiintyy harvinaisena Etelä-Suomessa.

## Lähteet
St Hilda’s College

**St Hilda's College** on yksi Oxfordin yliopiston 38 collegesta. Sen perusti Dorothea Beale vuonna 1893 naisten collegeksi. Tutkintojen suoritusoikeuden Oxfordin yliopistossa naiset saivat kuitenkin vasta vuonna 1920. St Hilda's sai Oxfordin yliopiston täysivaltaisen collegen aseman vuonna 1961, kun yliopisto muutti sääntöjään. Vuonna 2008 St Hilda's College alkoi ensimmäistä kertaa hyväksyä miesopiskelijoita ja muuttui sekacollegeksi.

St Hilda's College on nimetty Pyhän Hildan eli Whitbyn Hildan mukaan. Hän oli anglosaksilainen pyhimys, joka eli vuosina 614–680.

## Kuuluisia alumneja
*Susan Blackmore, toimittaja
*Susanna Clarke, kirjailija
*Val McDermid, rikoskirjailija

## Lähteet

## Aiheesta muualla
Kalkkipurosammalet

**Kalkkipurosammalet** eli **purosammalet** (*Hygrohypnum*) on palmikkosammalten lahkoon kuuluva lehtisammalsuku. Suomessa esiintyy kaksi suvun lajia, seitsemän aiempaa purosammalten lajia kuuluu nykyisin pohjanpurosammaliin (*Platyhypnum*) ja yksi aiempi laji koukkupurosammaliin (*Hygrohypnella*).

## Suomessa esiintyvät purosammallajit
* *Hygrohypnum alpestre* – pohjanpurosammal
* *Hygrohypnum alpinum* – tunturipurosammal
* *Hygrohypnum cochlearifolium* – rusopurosammal
* *Hygrohypnum duriusculum* – rosopurosammal
* *Hygrohypnum luridum* – etelänpurosammal
* *Hygrohypnum molle* – lapinpurosammal
* *Hygrohypnum norvegicum* – pikkupurosammal
* *Hygrohypnum ochraceum* – koukkupurosammal
* *Hygrohypnum smithii* – kilpipurosammal
* *Hygrohypnum styriacum* – kurupurosammal

## Lähteet
Jalosammalet

**Jalosammalet** (*Pseudocalliergon*) on palmikkosammalten lahkoon kuulunut suku. Suomessa esiintyy neljä lajia, jotka aiemmin luokiteltiin jalosammaliin. Suku on 2000-luvulla päätetty yhdistää upossirppisammaliin (aiemmin luhtasirppisammalet) (*Drepanocladus*).

## Suomessa esiintyvät jalosammallajit
* pohjanjalosammal (*Pseudocalliergon angustifolium* → *Drepanocladus angustifolius*)
* kalkkijalosammal (*Pseudocalliergon lycopodioides* → *Drepanocladus lycopodioides*)
* matosammal (*Pseudocalliergon trifarium* → *Drepanocladus trifarius*)
* lännenjalosammal (*Pseudocalliergon turgescens* → *Drepanocladus turgescens*) 

## Lähteet
Pohjois-Karjalan Avoin Ammattiopisto ja Ohjaamo

Euroopan sosiaalirahaston rahoittamassa Nuorten tuki -hankkeessa kehitetään Pohjois-Karjalaan uudet Avoin Ammattiopisto ja Ohjaamo -toimintamallit. Hanketta hallinnoi Pohjois-Karjalan koulutuskuntayhtymä. Osatoteuttajana hankkeessa on Joensuun Nuorisoverstas Ry. Hanke alkoi maaliskuussa 2010 ja se päättyy vuoden 2013 loppuun.

## Ohjaamo
Ohjaamo tarjoaa 16-29 -vuotiaille nuorille tietoa, neuvontaa ja ohjausta erilaisista koulutuksen ja työelämän vaihtoehdoista. Ohjaamon toimipisteet sijaitsevat Joensuussa, Kiteellä, Nurmeksessa ja Outokummussa. KesäOhjaamo toimii kesäisin ja eOhjaamo internetissä.

## Avoin Ammattiopisto
Avoimessa Ammattiopistossa voi opiskella ammatillisia opintoja työvoimapoliittisena koulutuksena. Opinnot alkavat syksyllä 2010 ja ne ovat suunnattuja 17-24 -vuotiaille maakunnan nuorille.

## Lähteet
*http://avoinammattiopisto.ning.com/page/ammattilaisille-1 

## Aiheesta muualla
*http://yle.fi/alueet/pohjois-karjala/2010/06/opiskelupaikka_jai_sadoilla_haaveeksi_1777576.html
*http://yle.fi/alueet/pohjois-karjala/2010/06/nuoria_ohjataan_tyohon_ja_opintoihin_uudella_otteella_1727233.html
*http://yle.fi/alueet/pohjois-karjala/2010/05/pohjois-karjalaan_kehitetty_avoin_ammattiopisto_1715936.html
FCV

**FCV** tarkoittaa seuraavia asioita:

* FC Vaajakoski, suomalainen jalkapalloseura
* FC Vaduz, liechtensteinilainen jalkapalloseura
* FCV Dender EH, belgialainen jalkapalloseura
* Nissan X-Trail FCV, automalli.
Ihan pihalla

**Ihan pihalla** on Tuija Lehtisen 2003 julkaistu Otavan kustantamana 2003 nuortenromaani. Kirja kertoo neljän räjähdysalttiin nuoren kohtaamisesta perhekoti Tuulikanteleessa.

## Henkilöt
; Jiri
Jiri on 16-vuotias poika, joka oli aloittanut pienenä jääkiekkoharrastuksen ja harrastanut sitä koko ikänsä. Kuitenkin, eräässä kohtalokkaassa ottelussa, vastajoukkueen pelaaja IceBurger 6 iskeytyi Jiriä vasten niin, että hänen nilkkansa meni sijoiltaan. Jiri joutui leikkaukseen, joka kuitenkin epäonnistui, ja hän sai heittää unelmansa ammattipelaajana. Kun Jiri heittäytyi täysin puhumattomaksi ja löi pikkuveljeään, hänen äitinsä päätti lähettää hänet perhekoti Tuulikanteleeseen.

; Näätä
Näätä on samanikäinen poika, jonka vanhemmat ovat eronneet. Hänen äitinsä on löytänyt miesystävän, Laten, joka on väkivaltainen alkoholisti, ja joka myös saa Näädän äidin juomaan. Näätä pääsi perhekoti Tuulikanteleeseen sen jälkeen, kun Late oli pahoinpidellyt häntä, joten perhekotiin pääsy oli hänelle enemmän helpotus kuin rangaistus.

; Oona
Oona on punahiuksinen lukion ensimmäisellä luokalla oleva tyttö. Hänellä ei ole minkäänlaisia ”ongelmia”, vaan hän on perhekodin pitäjien, Askon ja Tuulikin, oma tytär. Oona rakastaa ratsastusta ja hevosia ja on pitänyt niistä siitä lähtien, kun perhekodissa aiemmin ollut tyttö toi sinne oman hevosensa, jonka myöhemmin myi Oonan vanhemmille. Oona on kaunis ja suosittu koulussa, mutta hän itse rakastaa hevosia enemmän kuin vastakkaisen sukupuolen edustajia.

; Lila
Kuten Näädälle, myös Lilalle perhekotiin pääsy oli enemmän helpotus kuin rangaistus. Hän on vanhempiensa loppuun ajama tyttö. Hänen vanhempansa odottivat hänen jatkuvasti olevan jokaisessa kouluaineessa luokan paras ja käyvän kaikenlaisissa harrastuksissa maan ja taivaan välillä ja saavan jatkuvasti hyviä arvosanoja kokeista. Eräänä päivänä hän sai hermoromahduksen, ja tuli lähetetyksi Tuulikanteleeseen. Piirtämistä rakastava Lila on harrastuksessaan taitava, ja hän haluaisi jatkuvasti kokeilla kaikenlaista uutta, esimerkiksi alastonkuvan piirtämistä Jiristä.

; Tero & Stella
Tero ja Stella ovat perhekodin nuoremmat lapset, Tero on kahdeksan ja Stella kaksitoista. Tero ei ole kokenut väkivaltaa eikä hänellä ole muutakaan "ongelmaa", hänen äitinsä vain ei ole aina pystynyt huolehtimaan hänestä menevyytensä ja siellä täällä heilumisensa takia. Stella taas on perhekodissa siksi, että häntä on kiusattu koulussa. Hän käy Tuulikanteleen alueella olevalla tallilla, jossa on kolme Arton ja Tuulan omistamaa hevosta, ja yrittää hevosten avulla saada ystäviä koulusta. Stellaa pelottaa kasvaminen, ja siksi esimerkiksi ensimmäiset kuukautiset ovat hänelle suuri järkytys.

## Lähteet
Georg Tintner

**Georg Bernhard Tintner** (22. toukokuuta 1917 Wien – 2. lokakuuta 1999 Halifax) oli itävaltalaissyntyinen kapellimestari. Hän alkoi opiskella pianonsoittoa kuusivuotiaana ja säveltää pian sen jälkeen. 9–13-vuotiaana hän kuului Wienin poikakuoroon. 13-vuotiaana hän meni Wienin valtionakatemiaan, jossa häntä opettivat Felix Weingartner ja Josef Marx. Hän suoritti sävellysdiplomin vuonna 1935 ja orkesterinjohtodiplomin 1937.

Tintner pääsi avustavaksi kapellimestariksi Wienin Volksoperiin 19-vuotiaana. Vuonna 1938 hän pakeni Anschlussia. Lopulta hän saapui Uuteen-Seelantiin. Sieltä hän siirtyi Australiaan, jossa toimi kapellimestarina oopperassa. Vuosina 1966–1967 Tintner työskenteli Kapkaupungissa kunnallisorkesterin musiikillisena johtajana. Sieltä hän siirtyi Lontooseen ja Sadler's Welssiin kolmeksi vuodeksi. Kapellimestari palasi Australiaan vuonna 1971 ja siirtyi Kanadaan 1987. Hän pääsi työskentelemään kaikkien australialaisten oopperoiden kanssa. Kanadassa hän toimi Symphony Nova Scotian musiikillisena johtajana ja johti maan jokaista suurta orkesteria.

Tintner piti mestarikursseja Tšekissä. Hän sai kunnianosoituksia ja palkintoja sekä Itävallalta että Kanadalta. Hän kuului Order of Canadaan, ja hänestä myös tehtiin Hongkongin esittävien taiteiden akatemian jäsen. Hän sai kunniatohtorin arvot Dalhousien ja St. Francis Xavierin yliopistoilta. Hän oli aktiivinen vierailevana kapellimestarina kuolemaansa saakka.

Tintner levytti eri orkesterien johtajana Naxokselle kaikki Anton Brucknerin sinfoniat. Hänen omien sävellystensä joukkoon lukeutuvat *The Ellipse* jousikvartetille ja korkealle lauluäänelle, sonaatti viululle ja pianolle, soolopianomusiikkia, jousitrio, kuoro- ja orkesterimusiikkia sekä lukuisia lauluja. Naxos on levyttänyt hänen sävellyksiään.

Tintner oli pitkään sosialisti, pasifisti ja vegaani.

Vaimonsa Tanyan mukaan Tintner hyppäsi parvekkeelta kärsittyään syövästä. Hän kuoli sairaalassa. Hän oli taistellut sairauttaan vastaan kuusi vuotta.

## Lähteet
Huppuvuoritangara

**Huppuvuoritangara** (*Buthraupis montana*) on Etelä-Amerikassa tavattava tangaroihin kuuluva varpuslintu.

## Koko ja ulkonäkö
Huppuvuoritangara on tangaraksi suurikokoinen ja on pituudeltaan noin 23&nbsp;cm. Linnun pää ja kurkku ovat väriltään mustat ja silmän iiris on punainen. Selkä, siivet ja pyrstö ovat lajilla väritykseltään syvän siniset, Huppuvuoritangaran vatsa on väriltään kirkkaan keltainen. Huppuvuoritangara eroaa muista väritykseltään samankaltaisista linnuista suuren kokonsa perusteella.

## Levinneisyys ja elinympäristö
Huppuvuoritangaraa tavataan Andeilla alueella, joka ulottuu Venezuelasta, Kolumbian, Ecuadorin ja Perun kautta Boliviaan. Lajin elinympäristöä ovat kosteat metsät ja metsien reunamaat. Toisinaan lintua tavataan myös avoimistakin ympäristöistä. Huppuvuoritangaran elinympäristöt sijaitsevat useimmiten 2&nbsp;200&ndash;3&nbsp;300 metrin korkeudella merenpinnasta.

Huppuvuoritangarat liikkuvat yleensä 3&ndash;10 yksilön ryhmissä. Ravintonaan lintu käyttää pääasiassa hedelmiä. 

## Lähteet
Flow (videopeli)

**Flow** (virallisesti tyyliteltyä *flOw*) on Jenova Chenin ja Nicholas Clarkin luoma Flash-peli, jossa ohjataan meressä eläviä mikrobeja, syödään muita eliöitä ja edistetään omaa kasvukehitystä. Peli sisältää dynaamisesti säätäytyvän vaikeusasteen, mikä mahdollistaa eritasoisia pelaajia nauttimaan kokemuksesta haluamallaan tavalla. *Flow* oli osa Chenin päätöstyön tutkielmaa Etelä-Kalifornian yliopiston interaktiivisessa mediadivisioonassa ja sitä ladattiin kahtena ensimmäisenä viikkonaan noin 350 000 kappaletta. Thatgamecompanyn verkkosivujen perustamisen jälkeen määrä on kasvanut yli 600 000:een. Tällä hetkellä pelin saa ladattua ilmaiseksi Jenova Chenin kotisivuilta.

PlayStation 3-versiosta tiedotettiin toukokuussa 2006 ja sen kerrottiin ilmestyvän PlayStation Storeen. Version kehityksestä vastasi thatgamecompany ja se julkaistiin vuonna 2007. SuperVillain Studiosin luoma PlayStation Portable-versio ilmestyi vuotta myöhemmin. 13. helmikuuta 2010 thatgamecompany piti päivän mittaisen tarjouksen, jossa jaettiin *Flowia* ilmaiseksi kaikille PlayStation Networkin käyttäjille. Normaalisti lataus maksaa 3,99 €.

## Katso myös

* *[[Flower (videopeli)|Flower]]*

## Aiheesta muualla
* 
* Museum of Modern Art 
* Jenova Chenin kotisivut
** Pelattava ''Flow'' Flash-peli 
* PSN-profiili 
* ''Flow'' thatgamecompanyn sivuilla
Iveta Radičová

**Iveta Radičová** (o.s. **Karafiátová**, s. 7. joulukuuta 1956 Bratislava) on uransa lopettanut slovakialainen poliitikko, entinen SDKÚ-DS-puolueen puheenjohtaja ja Slovakian pääministeri 2010-2012. Tätä ennen hän oli toiminut työ- ja perheministerinä 2005&ndash;2006 Mikuláš Dzurindan hallituksessa. Hän oli maansa ensimmäinen naispuolinen pääministeri.

## Koulutus
Radičová opiskeli sosiologiaa Comeniuksen yliopistossa Bratislavassa, josta hän väitteli filosofian tohtoriksi vuonna 1981. Vuonna 2005 hänet nimettiin yliopistonsa ensimmäiseksi naispuoliseksi sosiologian professoriksi.

Vuosina 1979-1989 hän johti perhepolitiikkaa tutkinutta tutkimusryhmää Slovakian tiedeakatemiassa. Vuonna 2005 hänet nimettiin sen sosiologian instituutin johtajaksi.

## Poliittinen ura
Ennen politiikkaan astumistaan Radičová oli johtanut vuonna 1991 perustettua sosiaalipolitiikan tutkimiseen keskittynyttä kansalaisjärjestöä. Hän erosti tehtävästä vuonna 2005 kun valtaapitävä SDKÚ kutsui hänet Dzurindan toisen hallituksen työ-, sosiaali ja perheministeriksi. Hallituksen kaaduttua vuonna 2006 hänet valittiin parlamenttiin SDKÚ:n listalta. Saman vuoden marraskuussa hän liittyi virallisesti puolueeseen.  

Parlamentissa hän toimi sosiaali- ja asuntovaliokunnan varapuheenjohtajana. Radičová luopui mandaatistaan huhtikuussa 2009 kun hän myönsi äänestäneensä kollegansa puolesta kaksi päivää aiemmin. 

Radičová oli ehdolla vuoden 2009 presidentinvaaleissa mutta hävisi istuvalle presidentti Ivan Gašparovičille toiselle kierroksella saatuaan 44,47 prosenttia äänistä. Hän nousi puolueensa johtoon vuoden 2010 vaalien edellä Dzurindan jätettyä aseman. 

Presidentti Gašparovič antoi hänelle kesäkuussa 2010 tehtäväksi muodostaa neljän oikeistopuolueen hallitus. Radičován hallitus kaatui vuoden 2011 lokakuussa kun se ei päässyt sopimukseen Euroopan kriisirahaston valtuuksien laajentamisesta. Tämän jälkeen Radičová ilmoitti jättäytyvänsä politiikasta.

## Lähteet

## Aiheesta muualla
Vasaorden

**Vasaorden** on koristeltu soutuvene, jota käytetään Ruotsissa eräissä kuningas­huoneen juhla­tilaisuuksissa. Sitä on käytetty muun muassa Tukholman kaupungintalon vihkiäisten yhteydessä vuonna 1923, Kaarle XVI Kustaan ja Silvian häissä 1976 ja Japanin keisari Akihiton valtio­vierailulla vuonna 2000. Viimeksi se oli käytössä kruunun­prinsessa Victorian ja Daniel Westlingin häissä 19. kesäkuuta 2010, jolloin pidetyn juhla­kulkueen päätteeksi Vasa­ordenilla soudettiin Djurgårdenin saarelta Skeppsbronille Tukholman kuninkaanlinnan eteen.

## Kuvaus
*Vasaorden* on rakennettu tammipuusta. Sen pituus on 18 metriä, leveys 3,2 metriä ja syväys 0,7 metriä. Se kulkee yhdeksän airo­parin eli 18 airon voimalla, joten sitä soutamaan tarvitaan 18 henkilöä. Sen keskellä on katettu salonki, jossa on runsaasti kullattuja kustavilais­tyylisiä koristeita, ja sen yllä on kuninkaallinen kruunu. 

Vasaordenia säilytetään Ruotsin meri­voimien laskuun Tukholman Meri­historiallisen museon venehallissa 2, Gäral­varvetilla Djurgårdenin saaressa. Venehalli on kesäisin yleisölle avoinna.

## Historia

Alkuperäinen *Vasaorden* rakennettiin Kustaa III:n aikana vuonna 1774. Sen suunnitteli Fredrik Henrik af Chapman, joka myös johti sen rakennus­töitä. Tämä alku­peräinen *Vasaorden* kuitenkin paloi Gälar­varvetissa elo­kuussa 1921 ja tuhoutui lähes kokonaan. Jäljelle jäivät vain airot, joita säilytettiin Skeppsholmenilla.

Tämän tulipalon jälkeen Dan Broström sekä eräät Ruotsin meri­voimien upseerit saivat kerätyksi 40&nbsp;000 kruunua uuden samanlaisen veneen rakentamista varten. Vuoden 1922 alussa Boström sekä amiraalit W. Dyrsson, Carl August Ehrensvärd, Henning von Krusenstierna sekä kommodori Stig H:son Ericson lähettivät laivaston telakalle kirjeen, jossa he ehdottivat Vasa­ordenin uudelleen­rakentamista tarkoin Chapmanin alkuperäisten piirustusten mukaisesti. Näin tehtiinkin, ja uusi Vasaorden oli ensimmäisen kerran käytössä, kun kuningas Kustaa V juhannusaattona 1923 vihki Tukholman uuden kaupungin­talon. Myöhemmin se on ollut käytössä varsinkin valtio­vierailujen sekä kuninkaallisten häiden yhteydessä.

## Lähteet

## Aiheesta muualla

*Vasaorden på Royalcourt.se 
*Tie veden yli
Ernestas Galvanauskas

**Ernestas Galvanauskas** (20. marraskuuta 1882 Zizonys, Biržain kunnallispiiri – 24. heinäkuuta 1967 Aix-les-Bains, Ranska) oli liettualainen poliitikko, insinööri ja yksi Liettuan talonpoikien liiton perustajista. Hän toimi Liettuan pääministerinä kaksi kertaa (1919–1920 ja 1922–1924).

## Elämäkerta
Vuonna 1902 Galvanauskas suoritti toisen asteen tutkinnon jelgavalaisessa lukiossa, minkä jälkeen hän aloitti insinööriopinnot Pietarissa. Vuonna 1905 hän oli mukana Venäjän vallankumouksessa. Samana vuonna hän oli mukana perustamassa Liettuan talonpoikien liittoa. Myöhemmin hänet valittiin edustajaksi Vilnan suureen Seimasiin. 

Vuosina 1906–1919 hän asui ensin Suomessa ja tämän jälkeen Belgiassa, missä hän päätti insinööriopintonsa ja sai diplomin kaivoskonetekniikasta. Vuonna 1919 hän oli yksi Liettuan Pariisin rauhankonferenssin jäsenistä Pariisissa. Lokakuussa samana vuonna hänestä tuli Liettuan pääministeri. Samaan aikaan pääministerinä ollessaan hän oli myös talous-, kauppa- ja teollisuusministeri. Galvanauskasin ensimmäinen pääministerikausi päättyi huhtikuussa 1920. Vuonna 1921 hän työskenteli Kansainliitossa Liettuan kansainvälisen tunnustuksen saamiseksi. 

Helmikuusta 1922 kesäkuuhun 1924 Galvanauskas toimi Liettuan ulkoministerinä. Tuona aikana hän oli mukana perustamassa Liettuan yliopistoa vuonna 1923.

Galvanauskas oli merkittävässä asemassa Klaipėdan kapinassa. Myöhemmin hän johti Liettuan valtuuskuntaa Pariisissa, jossa käsiteltiin Klaipėdan alueen tulevaisuutta. 

Vuosina 1924–1927 Galvanauskas oli Liettuan suurlähettiläänä Isossa-Britanniassa. Vuoden 1926 vallankaappauksen jälkeen hän luopui virasta ja palasi Klaipėdaan, missä hän toimi pääosin opettajana. Vuodet 1927–1928 hän toimi Klaipėdan satamahallituksen ja opettajajärjestön puheenjohtajana ja 1934–1939 perustamansa kauppainstituutin johtajana. 

Vuosina 1939–1940 Galvanauskas oli Liettuan talousministeri. Neuvostoliiton miehityksen jälkeen hän pakeni Klaipėdaan. Galvanauskas joutui maanpakoon vuonna 1941, kun Saksa miehitti Latvian. Vuoden 1946 jälkeen hänestä tuli Liettuan korkeimman vapautuskomitean puheenjohtaja. Vuosina 1947–1963 hän asui Madagaskarissa, jossa hän työskenteli opettajana. Loppuelämänsä hän asui Ranskassa, missä hän kuoli vuonna 1967.

## Lähteet
*Lyhyt elämäkerta
Kalifornian kuvernööri

**Kalifornian kuvernööri** () on Kalifornian hallinnon päämies ja Kalifornian asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Kalifornian uusiin lakiesityksiin. Kuvernööri valitaan neljän vuoden välein kansanäänestyksellä. Kalifornian kuvernöörillä ei ole lainkaan virka-asuntoa. Kuvernöörin palkka on nykyisin 173 987 dollaria vuodelta, joskin kuvernööriksi haluavan tulee käyttää kymmeniä, ellei jopa satoja miljoonia dollareita kampanjointiinsa. Vaikka joidenkin arvioiden mukaan 2011 virkaan astuva kuvernööri olisi saattanut joutua käyttämään jopa 200 miljoonaa dollaria kampanjointiinsa, käytti vaaleissa Brownille hävinnyt Meg Whitman "vain" noin 130 miljoonaa dollaria.

Kalifornian ensimmäinen kuvernööri oli Peter Hardeman Burnett, joka aloitti työssään 20. joulukuuta 1849. Kalifornian kuvernööri oli 3. tammikuuta 2011 saakka toista kauttaan virassa ollut näyttelijä-kehonrakentaja Arnold Schwarzenegger. Hänen tilalleen nousi toista kertaa kuvernööriksi demokraattisen puolueen Jerry Brown. Nykyinen kuvernööri Gavin Newsom astui virkaan 7. tammikuuta 2019.

Entisistä Kalifornian kuvernööreistä neljä elää edelleen; Pete Wilson (s. 1933),, Gray Davis (s. 1942), Arnold Schwarzenegger (s. 1947) ja Jerry Brown (s. 1938).

## Vaatimukset
Vuonna 1990 hyväksytyn lakiehdotuksen mukaisesti kuvernööri voi olla virassaan korkeintaan kaksi kautta. Kuvernöörit astuvat virkaan ensimmäisenä maanantaina tammikuun 1. päivän jälkeen. Kuvernöörin on oltava Yhdysvaltain kansalainen sekä äänioikeutettu.

## Tilastoja

Ensimmäinen republikaanikuvernööri oli Kalifornian 8. kuvernööri Leland Stanford, joka oli virassa vuodesta 1862 vuoteen 1863. Kalifornian kuvernööreistä yksi, vuosina 1967–1975 virassa toiminut Ronald Reagan, on valittu myöhemmin Yhdysvaltain presidentiksi. Kalifornian kuvernööreistä lyhyimpään virassaan oli Milton Latham (vain viisi päivää) ja pisimpään taas Earl Warren (20 vuotta). 38 kuvernööristä vain seitsemän on syntynyt Kaliforniassa. Lisäksi heistä kaksi, John G. Downey (1860–1862) ja Arnold Schwarzenegger (2003–2011), ovat syntyneet Yhdysvaltojen ulkopuolella. Downey syntyi Irlannissa ja Schwarzenegger Itävallassa. Ronald Reagan on kuvernööreistä pisimpään elänyt; hän kuoli 93-vuotiaana. Nuorimpana kuoli J. Neeley Johnson, 47-vuotiaana. Johnson on myös nuorimpana, 30-vuotiaana, kuvernöörin virkaan astunut. Kalifornian sekä koko Yhdysvaltojen vanhin kuvernöörin virkaan astunut henkilö on Jerry Brown, kun hän otti virkansa vastaan 3. tammikuuta 2011.

## Lähteet
Iron Man 2 (soundtrack)

**Iron Man 2** on hard rock -yhtye AC/DC:n kokoelma-albumi. Albumin julkaisusta ilmoitettiin 26. tammikuuta 2010 ja se ilmestyi 19. huhtikuuta 2010. Se toimii elokuvan *[[Iron Man 2]]* soundtrackina ja sitä käytetään näin samalla tavalla kuin aikaisempaa *[[Who Made Who]]* -albumia: se sisältää sekä hittejä että vähemmän tunnettuja kappaleita, mutta toisin kuin *Who Made Who*, *Iron Man 2* ei sisällä uusia kappaleita. Albumin  viisitoista kappaletta on poimittu yhtyeen kymmeneltä eri albumilta. Vain kahta kappaletta (”Shoot to Thrill” ja ”Highway to Hell”) käytettiin kokonaan elokuvassa, kun taas yhtä kappaletta (”Back in Black”) oli käytetty jo vuoden 2008 *[[Iron Man (elokuva)|Iron Man]]* -elokuvassa. Kappaleita ”Thunderstruck” ja ”The Razors Edge” käytettiin elokuvan trailereissa ja mainonnassa. 23. heinäkuuta 2010 mennessä albumia oli myyty maailmanlaajuisesti noin 1&nbsp;210&nbsp;000 kappaletta.

## Kappaleet

## Arvostelut
* Imperiumi: 8+/10

## Lähteet

## Aiheesta muualla
*
.rw

**.rw** on Ruandan Internet-maatunnus, jonka rekisteröinnistä vastaa NIC Congo ja sponsoroinnista Interpoint SARL. Ensimmäiset rekisteröinnit ovat paikallisille ilmaisia, muunmaalaisille maksullisia. Rekisteröinnit tehdään yleensä kolmannelle tasolle. Tunnus otettiin käyttöön 1996.

## Aiheesta muualla
* IANA .rw whois